הצבי (סדרה ישראלית)

הצבי היא סדרת טלוויזיה ישראלית מסוגת דרמה תקופתית בדיונית. את הסדרה יצרה וביימה קרן מרגלית וחברת קומא סטודיוס. הסדרה עלתה לשידור ב-5 במרץ 2024 בכאן 11 ואת הדמויות הראשיות משחקים סוזנה פפיאן ואור בן מלך. במרכז עלילת הסדרה נמצאת משפחת ציפיס האמידה - ההורים אריה וחיה ושלוש בנותיהם: פרומה, סוניה ואיטה. השנה היא 1885, אריה, האב של המשפחה נמצא כבר שנתיים בירושלים, אבל אשתו חיה ושלוש בנותיהם הגיעו רק לפני חודשיים ממוהילב לירושלים הקנאית של סוף המאה ה-19 (שלהי התקופה העות'מאנית בארץ ישראל) בעקבות חזון חובבי ציון של אבי המשפחה. פרומה בת ה-19, אידיאליסטית יהודייה מרוסיה שרואה במלחמות הפרולטריון את עתידה, מתכננת לחזור בחשאי לפימה, אהובה המהפכן הקומוניסט באודסה, ובינתיים עובדת בעיתון "הצבי" של הבלשן ומחיה השפה העברית אליעזר בן-יהודה. בעבודתה נחשפת פרומה לסיפורים על לינץ' אכזרי כנגד נערות יהודיות צעירות במטרה "לחנכן", שבקהילה היהודית יעשו הכול כדי שלא יפורסמו בעיתון. פרומה הופכת לעיתונאית חוקרת בעיתון של בן יהודה ומבלי לשים לב מתאהבת בשפה העברית. קורותיה של משפחת פינס ההיסטורית, כפי שתיארה איטה ילין בספר זכרונותיה "לצאצאי" היוו השראה לדמויות של משפחת ציפיס בסדרה. על רקע כתוביות הסיום של כל פרק, מופיע סרט תיעודי קצר של האחים לומייר שצולם באפריל של שנת 1897, בו רואים את שער יפו מהצד הפנימי (מתוך העיר העתיקה) ועוברי אורח בני אותה תקופה. הפקת העונה הראשונה החלה בשנת 2023. הסדרה הופקה בשיתוף עם מיזם משותף של קרן גשר לקולנוע רב תרבותי, אבי חי וקרן מיימונידיס. לאורך הסדרה מתנגן השיר של הצמד יורית'מיקס: חלומות מתוקים - Sweet Dreams. רוב הסדרה צולמה בעכו, זכרון יעקב ורמלה. הסצנה בתחילת הסדרה, שבה משפחת ציפיס חוזרת מהצלם הביתה וצועדת לאורך חומות צולמה בחפיר של חומות עכו. הסצנות שבהן פרומה חוזרת מבית הדפוס ופוגשת את גאלינה או את אמה, צולמו ליד הכניסה ל"מתנ"ס החדש של עכו העתיקה" (שער הסראיא) ברחוב פורצי המבצר בעכו העתיקה. הסצנה שבה בן אליעזר מוסר מכתבים לכרכרת דואר האוסטרו-הונגרי צולמה בחצר מנזר בית ג'מאל. סצנה מהסדרה (צילום מסך) הכניסה ל"מתנ"ס החדש של עכו העתיקה" (שער הסראיא) ברחוב פורצי המבצר בעכו סצנה מהסדרה (צילום מסך) חצר מנזר בית ג'מאל סצנה מהסדרה (צילום מסך) חפיר של חומות עכו מאחורי הקלעים של הפקת הסדרה [1] "הצבי", במסד הנתונים הקולנועיים IMDb (באנגלית) "הצבי", באתר אידיבי הצבי, במיזם "אישים" לתיעוד היצירה הישראלית פרקים מלאים באתר כאן 11 על אהבה, עיתונות ועברית | קדימון, באתר כאן – תאגיד השידור הישראלי, 25 בפברואר 2024 קדימון הסדרה הצבי בעמוד האינסטגרם של כאן 11 אלון פרוכטר, כוכבי "הצבי": "לא הרבה השתנה בישראל, רק הטכנולוגיה", באתר כאן – תאגיד השידור הישראלי, 4 במרץ 2024 גילי איזיקוביץ, קרן מרגלית: "נהפכנו למגדל בבל. אולי בן יהודה יאפשר להסתכל רגע על המשותף", באתר הארץ, 4 במרץ 2024 אבישי סלע, ‏למען האמת: אולי במאה ה-19 ישראל הייתה יותר בשלה לסדרה כזאת, באתר "Time Out ישראל", 6 במרץ 2024 רועי אבן, ‏"הצבי" חוזרת לירושלים של פעם עם מסר לזו של היום, באתר ‏מאקו‏, 6 במרץ 2024 סמדר שילוני, לא ציפינו מדרמה על אליעזר בן יהודה שתהיה סוחפת ומסעירה כל כך, באתר ynet, 6 במרץ 2024 גיל משעלי, ‏אחרי גילוי המחלה: הבשורה המשמחת של גאלה קוגן, באתר ‏מאקו‏, 10 במאי 2023 רינת קרמר יבלינוביץ, ‏"הצבי": אליעזר בן יהודה והשפה העברית מגיעים לטלוויזיה, באתר "סרוגים", 1 במרץ 2024 תהילה שינובר, ‏כוכבת הסדרה החדשה בתאגיד: "אי אפשר להיות מאושר בתקופה כזאת", באתר כיפה, 28 בפברואר 2024 תהילה שינובר, ‏הצעירה מבני עקיבא שמככבת בסדרה החדשה של התאגיד: "יש לי גבולות ברורים", באתר כיפה, 28 בפברואר 2024 סודות "הצבי" נחשפים: פרשת הלינץ' שהרעידה את ירושלים של 1885, סרטון בערוץ "כאן | חדשות - תאגיד השידור הישראלי", באתר יוטיוב (אורך: 15:13)